প্ৰিঞ্চ নাৰুলা
প্ৰিঞ্চ নাৰুলা (জন্ম: ২৪ নৱেম্বৰ, ১৯৯০) এজন ভাৰতীয় মডেল আৰু অভিনেতা। তেওঁ এমটিভি ৰ'ডীজ ১২ আৰু এণ্ডটিভিৰ বঢ়ো বহুত লাকীৰ ভূমিকা গ্ৰহণ কৰাৰ বাবে জনাজাত। ২০১৫ চনত তেওঁ ৰিয়েলিটী শ্ব' বিগ্ ব'ছ ডাবল ট্ৰাবলত প্ৰতিযোগী হিচাপে অংশগ্ৰহণ কৰি জয় লাভ কৰে।

প্ৰাৰম্ভিক আৰু ব্যক্তিগত জীৱন 
নাৰুলা ভাৰতৰ চণ্ডিগড়ৰ বাসিন্দা। বিগ্ ব'ছ ৯ত তেওঁ যুৱিকা চৌধুৰীক লগ পায় আৰু ২০১৮ চনৰ ১২ অক্টোবৰত দুয়ো বিবাহপাশত আবদ্ধ হয়।

কৰ্মজীৱন 

২০১৪ চনত নাৰুলাই পিটিচি পঞ্জাবীৰ মিষ্টাৰ পঞ্জাব নামৰ অনুষ্ঠান এটাত অংশগ্ৰহণ কৰে য'ত তেওঁ দ্বিতীয় ৰানাৰ আপৰূপে ঘোষিত হয়। ২০১৫ চনত তেওঁ এমটিভি ইণ্ডিয়াৰ ৰ'ডীজ X2ত অংশগ্ৰহণ কৰি জয় লাভ কৰে। তাৰ পাছত তেওঁ স্প্লিট্‌ছভিলা ৮ত অংশগ্ৰহণ কৰে য'ত তেওঁক বিজয়ী ঘোষণা কৰা হয়। ২০১৫ চনৰ অক্টোবৰ মাহত নাৰুলাই কালাৰ্ছ টিভিৰ বিগ্ ব'ছ ৯ত অংশগ্ৰহণ কৰে আৰু পুনৰ জয় লাভ কৰে।

২০১৬ চনৰ পৰা ২০১৮ চনলৈকে তেওঁ এণ্ডটিভিৰ বঢ়ো বহুত লাখন "লাকী" সিং আহলাৱতৰ ভূমিকা গ্ৰহণ কৰে। ২০১৬ চনৰ পৰাই নাৰুলাই এমটিভি ৰ'ডীজত তেওঁৰ দলক নেতৃত্ব প্ৰদান কৰি আহিছে। ২০১৮ চনত তেওঁ লাল ইষ্কত আৰিয়ান আৰু কালাৰ্ছ টিভিৰ নাগিন ৩ত শ্বাহনাৱাজৰ ভূমিকা গ্ৰহণ কৰে।

২০১৯ চনত নাৰুলাই জী ফাইভৰ ব'ম্বাৰ্ছত বালীৰ ৰূপত মুখ্য ভূমিকা গ্ৰহণ কৰে। তাৰ পাছত তেওঁ যুৱিকা চৌধুৰীৰ সৈতে ষ্টাৰপ্লাছৰ নাচ বলিয়ে ৯ত অংশগ্ৰহণ কৰে আৰু চতুৰ্থবাৰৰ বাবে ৰিয়েলিটী শ্ব'ত জয় লাভ কৰে।

তথ্য সংগ্ৰহ 

ভাৰতৰ ব্যক্তি
জীৱিত ব্যক্তি
ভাৰতীয় অভিনেতা